पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर। ग्राहकों को समय पर गैस सिलेंडर नहीं देने वाली टिकरापारा की राजेंद्र गैस एजेंसी पर हिंदुस्तान पेट्रोलियम कंपनी लिमि. (एचपीसीएल) ने एक लाख रुपए का जुर्माना ठोका है। जुर्माने की राशि अदा नहीं करने पर तेल कंपनी ने गैस एजेंसी का लाइसेंस निलंबित करने की चेतावनी दी है।
इसी तरह की शिकायतों को देखते हुए एक अन्य गैस एजेंसी सांई चंद्रा को भी काम सुधारने की नोटिस दी गई है। गैस एजेंसी से कहा गया है कि तय समय में ग्राहकों की शिकायतों को दूर नहीं किया गया, तो उस पर भी जुर्माना किया जाएगा। छत्तीसगढ़ में यह पहला मौका है, जब ग्राहकों की सेवा में लापरवाही करने वाली किसी गैस कंपनी पर इतना मोटा जुर्माना लगाया गया। कुछ ही समय में दो गैस एजेंसी वालों को नोटिस मिलने से बाकी के गैस एजेंसी संचालक सकते में हैं।
तीनों सरकारी गैस कंपनियों ने ग्राहकों को बेहतर सेवाएं देने के लिए पिछले एक साल से अभियान चला रखा है। कंपनियों ने वेब पोर्टल लांच किए हैं, ताकि ग्राहक को सारी जानकारी घर बैठे मिले। कंपनी और गैस कंपनियों के कामकाज में पारदर्शिता लाने की कोशिश भी जारी है।
ग्राहकों की संतुष्टि और बेहतर सेवा के आधार पर गैस एजेंसियों को रेटिंग दी जा रही है। इन सारी कवायदों के बीच अब कंपनियों ने अब उन गैस एजेंसियों पर नकेल कसना शुरू किया है, जो ग्राहकों को सारी सुविधाएं नहीं दे रहीं। लोगों को समय पर सिलेंडर नहीं देने, उनके साथ दुव्र्यवहार करने समेत कई शिकायतों पर अब गंभीरता से कार्रवाई होने लगी है। राजेंद्र गैस एजेंसी के खिलाफ एचपीसीएल कंपनी को दो दर्जन से भी ज्यादा शिकायतें मिलीं थीं।
इनमें से जिन दो गैस एजेंसी को नोटिस दी गई है उनकी ओवरआल रैंकिंग भी खराब है। ग्राहकों को सुविधा देने के नाम पर इन्हें केवल दो स्टार मिले हैं। इस वजह से इनकी सर्विस पहले से ही कंपनी के अधिकारियों के निशाने पर थी। ग्राहकों की शिकायत मिलने के बाद टिकरापारा में स्थित राजेंद्र गैस एजेंसी को पहले शिकायतें दूर करने के लिए नोटिस दी गई, लेकिन एजेंसी के कामकाज में कोई सुधार नहीं हुआ। लगातार शिकायतें बढऩे के बाद एजेंसी पर जुर्माना लगा दिया गया। एचपी कंपनी के अफसरों का कहना है कि वे सभी गैस एजेंसियों की सर्विस पर बारीकी से नजर रख रहे हैं। एचपीसीएल की शहर में नौ गैस एजेंसियां हैं।
लोगों ने की इस तरह की शिकायतें
बुकिंग कराने के बाद भी समय पर सिलेंडर नहीं दिया जाता।
एजेंसी के दफ्तर में कर्मचारी बेरुखी से बात करते हैं।
बुकिंग कराने के बाद कई बार बोल दिया जाता है कि बुकिंग ही नहीं हुई। इसलिए लोगों को कई बार दोबारा बुकिंग करवानी पड़ी।
21 दिन का बहाना बनाकर अब भी सिलेंडर देने में आनाकानी की जा रही है। सिलेंडरों की लिमिट तय हो जाने के बाद बुकिंग का सिस्टम ही बंद हो चुका है।
होम डिलीवरी के नाम पर परेशान किया जाता है। पता नहीं मिलने का बहाना कर सिलेंडर की डिलीवरी में समय लगाया जाता है।
शिकायत है तो इस नंबर पर कॉल करें
राजधानी में हिंदुस्तान पेट्रोलियम लिमिटेड (एचपीसीएल), भारत पेट्रोलियम कंपनी लिमिटेड (बीपीसीएल) और इंडियन ऑइल कंपनी की 22 गैस एजेंसियां हैं। इनमें से किसी भी गैस एजेंसी के कामकाज को लेकर कोई शिकायत करनी है तो सीधे कंपनियों के दफ्तर में जाकर लिखित शिकायत की जा सकती है। इसके अलावा इन नंबरों पर भी शिकायत दर्ज कराई जा सकती है।
बीपीसीएलत्न अभ्युदय कांप्लेक्स, घड़ी चौक 0771-4033368
एचपीसीएलत्नमदीना मंजिल, द्वितीय तल, मेडिकल कॉलेज रोड 0771-2532541
इंडियन ऑयल त्नवीआईपी रोड, तेलीबांधा रविग्राम
0771-2442097
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva bho_Deva kas_Deva unk zho_Hant eng_Latn